
Republika e Kosovës
Republika Kosova-Republic of Kosovo
Qeveria-Vlada-Government
Ministria e Industrisë, Ndërmarrësisë, Tregtisë dhe Inovacionit
Ministarstvo Industrije, Preduzetništva, Trgovine i Inovacija
Ministry of Industry, Entrepreneurship Trade and Innovation
Agjencia për Investime dhe Përkrahjen e Ndërmarrjeve në Kosovë - KIESA


SKEMA E GRANTEVE PËR ENERGJI TË PASTËR – MASA 3

Udhëzues për aplikim: Thirrje publike për përkrahjen e bizneseve prodhuese - Mbështetje për pajisje që ulin konsumin e energjisë në linjat e prodhimit – Masa 3.
Autoriteti zbatues: Ministria e Industrisë, Ndërmarrësisë, Tregtisë dhe Inovacionit (MINTI), respektivisht Agjencia për Investime dhe Përkrahjen e Ndërmarrjeve në Kosovë (KIESA) në bashkëpunim me Ministrinë e Ekonomisë.
Autoriteti kontraktues: Agjencia e Luksemburgut për Bashkëpunim Zhvillimor (LuxDev).

1. Hyrje
Ministria e Industrisë, Ndërmarrësisë, Tregtisë dhe Inovacionit (MINTI), respektivisht Agjencia për Investime dhe Përkrahjen e Ndërmarrjeve në Kosovë (KIESA), Ministria e Ekonomisë (ME) dhe Agjencia e Luksemburgut për Bashkëpunim Zhvillimor (LuxDev), më datë 10.09.2025 kanë nënshkruar marrëveshjen për skemën e granteve për energji të pastër. Qëllimi i kësaj skeme është të stimulojë angazhimin e sektorit privat në tranzicionin energjetik të Kosovës duke përdorur teknologji të qëndrueshme të prodhimit, duke rritur efiçiencën e energjisë dhe duke ulur kostot operative.
Në këtë skemë ftohen Ndërmarrjet Mikro, të Vogla dhe të Mesme (NMVM) me aktivitete parësore ose dytësore në prodhim dhe përpunim të bëhen pjesë e Skemës së Granteve për Energji të Pastër. Përveç tyre, të drejtë aplikimi kanë edhe bizneset e mëdha që kanë hyrë në tregun e liberalizuar të energjisë elektrike me aktivitete parësore ose dytësore në prodhim dhe përpunim. Vlera totale e skemës është 880,0001 euro e financuar nga Qeveria e Dukatit të Madh të Luksemburgut.

2. Qëllimi
Skema e Granteve për Energji të Pastër bashkëfinancon investime që përmirësojnë performancën energjetike dhe ulin kostot e energjisë elektrike përmes: (i) gjenerimit të energjisë së ripërtërishme (sistemet solare fotovoltaike dhe termike), (ii) ruajtjes së energjisë elektrike nga sistemet solare fotovoltaike përmes baterive, (iii) masave të efiçiencës së energjisë në ndërtesat e bizneseve, dhe (iv) pajisjeve që ulin konsumin e energjisë në linjat e prodhimit.
Fokus i veçantë do t'u jepet ndërmarrjeve më të prekura nga tregu i hapur i energjisë elektrike, projektet e të cilave synojnë të rrisin efiçiencën e energjisë dhe përdorimin e energjisë së ripërtërishme.



[bookmark: _bookmark0]1 Autoriteti Kontraktues (AK) rezervon të drejtën të mos shpërndajë të gjitha mjetet e disponueshme.

3. Sektorët
Skema synon të mbështesë të gjitha Ndërmarrjet Mikro, të Vogla dhe të Mesme (NMVM) dhe bizneset e mëdha që kanë hyrë në tregun e liberalizuar të energjisë elektrike me aktivitete parësore ose dytësore në prodhim dhe përpunim.

4. Masat e mbështetura në kuadër të Grant Skemës për Energji të Pastër
Skema e Granteve për Energji të Pastër zbatohet përmes tri thirrjeve të veçanta publike, të cilat përfshijnë masat e mëposhtme:

· Masa 1: Mbështetje për sistemet e energjisë solare dhe sistemet e baterive për ruajtjen e energjisë elektrike.
· Masa 2: Mbështetje për masat e efiçiencës së energjisë në ndërtesat e bizneseve.
· Masa 3: Mbështetje për pajisjet që ulin konsumin e energjisë në linjat e prodhimit.

Aplikuesit mund të aplikojnë për secilën nga tri Masat (Masa 1, 2 ose 3) individualisht, me një mbështetje maksimale deri në 20,000 € për secilën Masë të vetme. Masa 1 dhe 2 mund të kombinohen secila me Masën 3, por në këtë rast mbështetja totale nuk mund të kalojë vlerën prej 25,000 EUR. Megjithatë, përfituesit nuk mund të përfitojnë njëkohësisht nga Masa 1 dhe Masa 2. 
Informatat në lidhje me shumat e granteve të ndara për secilën prej masave gjenden në Tabelën 1.


	Skema e Granteve për
Energji të Pastër
	Vlera e
grantit
	Financuar nga granti
	Informata shtesë

	Masa 1: Mbështetja për sistemet e energjisë solare dhe sistemet e baterive për ruajtjen e energjisë elektrike.
	

€ 20,000
	Sisteme solare (FV): 100 €/kWp Bateri për ruajtje të energjisë: 130
€/kW
Sisteme solare termike: 40% e
investimit total (deri në 300 €/m² të sipërfaqes me panele solare).
	
Mund të kombinohet me Masën 3. Mbështetja maksimale për masat e kombinuara: € 25,000.

	Masa 2: Mbështetja për masat e efiçiencës së
energjisë në ndërtesat e bizneseve.
	
€ 20,000
	
30% e shumës totale të investimit
	Mund të kombinohet me Masën	3.	Mbështetja
maksimale për masat e kombinuara: € 25,000.

	Masa 3: Mbështetja për pajisjet që ulin konsumin e energjisë në linjat e
prodhimit.
	
€ 20,000
	70% e vlerës së pajisjes dhe deri në 65 €/kW.
	Mund të kombinohet me Masën 1 ose 2. Mbështetja
maksimale për masat e kombinuara: 25.000€.


Tabela 1: Masat e mbështetura dhe shuma e granteve të ndara për secilën prej masave












MASA 3: MBËSHTETJE PËR PAJISJET QË ULIN KONSUMIN E ENERGJISË NË LINJAT E PRODHIMIT

Masa 3 e Skemës së Granteve për Energji të Pastër mbështet investimet në pajisjet që ulin konsumin e energjisë në linjat e prodhimit: Inverter me frekuencë të ndryshme (shndërruesi frekuencor).

Aplikuesit që kualifikohen: Për t'u kualifikuar për grantin, aplikuesit duhet të plotësojnë të gjitha kushtet në vijim:
i. Të jetë i regjistruar si ndërmarrje e sektorit privat, nga 1 janari 2025 ose më herët, në përputhje me legjislacionin në fuqi në Kosovë.
ii. Të jetë kompani prodhuese ose përpunuese3 (domethënë prodhues, jo tregtar ose ofrues shërbimesh).
iii. Të gjitha ndërmarrjet mikro, të vogla dhe të mesme prodhuese ose përpunuese kualifikohen për aplikim. Gjithashtu, të gjitha kompanitë prodhuese ose përpunuese që nuk furnizohen më nga tarifa e rregulluar e energjisë elektrike, kualifikohen për këtë thirrje.

Shuma maksimale e grantit të ndarë për Masën 3 është €20,000. Aplikuesit mund të kombinojnë Masën 3 me Masën 1 ose Masën 2, por shuma maksimale e grantit nuk mund të kalojë €25,000. Granti i dedikohet vetëm aktiviteteve prodhuese/përpunuese.
Tabela 2 jep detaje mbi shumat maksimale të granteve për Masën 3.

	Masa 3
	Përshkrimi
	Shuma maksimale e grantit
	Kërkesat

	Inverter me frekuencë të ndryshme (shndërruesi frekuencor).
	Për të ulur konsumin e energjisë në linjat e prodhimit
	70% e vlerës së pajisjes dhe deri në 65 €/kW duke përjashtuar kostot përcjellëse.
Shuma maksimale e
grantit është €20,000.
	· Pajisja duhet të jetë e re.
· Lejohet aplikimi për instalimin e më shumë se një shndërruesi frekuencor, në varësi të nevojave dhe numrit të pajisjeve ekzistuese.


Tabela 2: Shumat maksimale e grantit për Masën 3.















[bookmark: _bookmark2][bookmark: _bookmark3]3 Të gjithë sektorët me aktivitete parësore dhe dytësore në prodhim dhe përpunim.
5. APLIKIMI: INVERTER ME FREKUENCË TË NDRYSHME (SHNDËRRUESI FREKUENCOR)

Procesi është i ndarë në dy (2) faza:
Faza 1: Parakualifikimi
1. Aplikacionet dorëzohen online përmes platformës e-Kosova (seksioni 5.1: Dokumentet e kërkuara – Faza 1). Linku: https://ekosova.rks-gov.net
2. Komisioni i Vlerësimit verifikon dokumentet dhe zbaton kriteret e vlerësimit me pikë (seksioni 6.3).
3. Aplikuesit njoftohen për rezultatet e vlerësimit përmes platformës e-Kosova.
4. Lista e aplikuesve që janë vlerësuar me më së shumti pikë dhe janë parakualifikuar për grant publikohet në faqen e internetit të KIESA-s.
5. Aplikuesit e parakualifikuar nënshkruajnë kontratën për grant.

Faza 2: Disbursimi final për përfituesit
1. Të gjitha dokumentet e kërkuara të Fazës 2 dorëzohen në MINT për komisionin monitorues (seksioni 5.1: Dokumentet e kërkuara – Faza 2).
2. Dokumentet e dorëzuara do të shqyrtohen nga komisioni përkatës dhe, pas inspektimit të sistemit të instaluar, aplikuesit e parakualifikuar do të marrin konfirmim nëse dokumentet e tyre janë në përputhje me kriteret e thirrjes.

5.1. Dokumentet e kërkuara
Faza 1 (përmes e-Kosova)

	Nr.
	Dokumentet e kërkuara sipas Udhëzimit Administrativ 01/2018
	Faza 1

	1.
	Certifikata e regjistrimit të biznesit me të gjitha informatat përcjellëse sipas kërkesave të legjislacionit në fuqi në Republikën e Kosovës.
	☐

	2.
	Certifikata e numrit fiskal (nuk aplikohet për bizneset të cilat numrin e regjistrimit të biznesit dhe numrin fiskal e kanë në një certifikatë).
	☐

	3.
	Vërtetim tatimor me të cilën vërtetohet se aplikuesi nuk ka borxhe tatimore të pashlyera apo obligime tjera tatimore ose është në marrëveshje për shlyerjen e borxhit me ATK.
	☐

	4.
	Lista e punëtorëve për vitin 2025, të lëshuar nga ATK, me emrin e ndërmarrjes e në harmoni me NUI (mund të shkarkohet online nga ueb faqja e ATK-së). Në bazë të listës, do të
kategorizohen dhe vlerësohen NMVM-të, si dhe do të vlerësohen pikët e punësimit të gjinisë femërore.
	☐

	5.
	Kopja e letërnjoftimit të personit në emër të së cilit/ës është i/e regjistruar ndërmarrja.
	☐

	6.
	Dëshmi nga aplikuesi se nuk është në falimentim ose nën administrim të dhunshëm gjyqësor të lëshuar nga Gjykata Themelore - kërkohet origjinali jo më i vjetër se 30 ditë. Dokumenti
mund të nxirret në Gjykatën Komerciale të Kosovës.
	☐

	7.
	Dëshmia e xhirollogarisë aktive në emër të biznesit aplikues në njërën prej bankave të
licencuara nga Banka Qendrore e Kosovës. 
	☐

	8.
	Gjendja e xhirollogarisë bankare në emër të biznesit aplikues për vitin e fundit (2025). 
	☐

	9.
	Të mos ketë pranuar mjete nga burimet tjera të financimit për të njëjtat aktivitete (e dëshmuar me deklaratë nën betim, e cila duhet të shkarkohet nga ueb faqja e KIESA-se, të plotësohet me
të dhënat e biznesit dhe e njëjta të ngarkohet në sistemin e-Kosova).
	☐

	10.
	Të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga MINT për dy vitet e fundit, (e dëshmuar me deklaratë nën betim, e cila duhet të shkarkohet nga ueb faqja e KIESA-se, të plotësohet me të dhënat e
biznesit dhe e njëjta të ngarkohet në sistemin e-Kosova).
	☐

	11.
	Për ndërmarrjet e regjistruara para vitit 2024, duhet të sjellin qarkullimin për vitin 2024 dhe 2025 i dëshmuar me dokument të lëshuar nga ATK. Për ndërmarrjet e regjistruara gjatë vitit 2024 duhet të sjellin qarkullimin total që nga regjistrimi (dokumenti “Gjendja e përgjithshme e deklarimeve dhe transakcioneve tjera” i lëshuar nga ATK)
	☐




	12.
	Projekt-propozimin që përfshin: qëllimin, aktivitetet e projektit, koston financiare, planin kohor të realizimit të projektit, strukturën organizative të aplikuesit, ndikimin në performancën e ndërmarrjes, dhe aplikimin e energjisë së ripërtërishme dhe ekonomisë së gjelbër, duhet të shkarkohet nga webfaqja e KIESA-s, të përgatitet nga subjekti aplikues dhe të
ngarkohet në platformën e-Kosova.
	☐

	13.
	Aplikacioni, duhet të plotësohet online në e-Kosova.
	☐

	
	
Dokumentet e kërkuara për plotësimin e kritereve teknike
	

	14.
	Shtojca - Inverter me frekuencë të ndryshme-shndërruesi frekuencor (formulari teknik) – Masa 3 (të shkarkohet nga ueb faqja e KIESA).
	☐

	15.
	Fotografitë e etiketave që përmbajnë karakteristikat teknike të motorëve/makinerive ekzistuese dhe foto e motorëve/makinerive ekzistuese.
	☐

	
	
Dokumentet e kërkuara për pikë shtesë – nuk janë diskualifikuese
	

	1.
	Kontrata5 e furnizimit me energji elektrike për konsumatorët në treg të hapur.
	☐

	2.
	Certifikata6 e lindjes e pronarit, bashkëpronar-it ose udhëheqësit (përdoret për të vërtetuar se personi i regjistruar si pronar, bashkëpronar ose udhëheqës i kompanisë është grua).
	☐

	3.
	Konsumi total i energjisë elektrike 2025 (EUR dhe kWh) (dëshmi zyrtare e lëshuar nga furnizuesi i energjisë elektrike, e cila duhet të përmbajë konsumin total të energjisë elektrike për periudhën janar–dhjetor 2025, të shprehur në kWh dhe EUR, apo faturat mujore për vitin 2025).
	☐



Faza 2 - Dokumentet e kërkuara pas nënshkrimit të marrëveshjes 

	Nr.
	Dokumentet e kërkuara
	Faza 2

	1.
	Fatura e rregullt me dëshmi pagese përmes transferit bankar për blerjen e sistemit (data e blerjes duhet të jetë pas datës së nënshkrimit te marrëveshjes se bashkëfinancimit)
	☐

	2.
	Fotografia e inverterit me frekuencë të ndryshme (shndërruesi frekuencor) të instaluar.
	☐

	3.
	Fotografia e certifikatës së konformitetit Evropian (CE) të inverterit me frekuencë të ndryshme (shndërruesi frekuencor).
	☐

	4.
	Fotografi të etiketës që përmban karakteristikat teknike të inverterit me frekuencë të ndryshme (shndërruesi frekuencor), përfshirë numrin serik.
	☐

	5.
	Specifikimet teknike (dokument i prodhuesit/datasheet)	të inverterit me frekuencë të ndryshme (shndërruesi frekuencor).
	☐





5.2. Specifikimet teknike
Aplikuesi dhe kompania instaluese/implementuese duhet të sigurohen që pajisja e propozuar i përmbush kriteret minimale teknike të përcaktuara në Shtojcën 1: Inverter me frekuencë të ndryshme (Shndërruesi frekuencor)- Formulari teknik.









[bookmark: _bookmark4][bookmark: _bookmark5]5 Nëse nuk dorëzohet, konsiderohet se kompania përfiton nga tarifat e rregulluara të energjisë elektrike (0 pikë për kategorinë 1).
6 Nëse nuk dorëzohet, konsiderohet se kompania nuk është në pronësi, bashkëpronësi ose nuk udhëhiqet nga një grua (0 pikë për kategorinë 4).

6. Rregullat dhe kushtet e përgjithshme
6.1. Sqarime shtesë
· Aplikacionet mund të plotësohen në gjuhën shqipe, serbe dhe angleze.
· Ndërmarrja përfituese pas instalimit të sistemit do të rimbursohet në bazë të pikës 3 të dhe 4 te këtij udhëzuesi.
· Në rast që ndërmarrja do të jetë përfitues, atëherë do të nënshkruhet marrëveshje dypalëshe, pjesë e secilës do të jenë edhe deklarimet që janë bërë me rastin e aplikimit.
· Përfitues do të jenë ndërmarrjet që janë renditur me pikë më të larta nga komisioni vlerësues varësisht mjeteve të planifikuara.
· Në rast të ndonjë kostoje të paparashikuar që lidhet me zbatimin e propozimit, biznesi do të jetë përgjegjës për mbulimin e këtyre kostove.
· Tatimi mbi Vlerën e Shtuar (TVSH) është një shpenzim që nuk pranohet sipas kësaj Skeme për kompanitë që deklarojnë TVSH-në
· Nuk pranohen ndryshimet në ARBK nga momenti i hapjes së thirrjes dhe gjatë gjithë fazës së aplikimeve të thirrjes publike, si dhe për ndërmarrjet përfituese, pas shpalljes së listës preliminare deri te realizimi i pagesës.
· Aplikuesit kanë dy mundësi për të marrë grantin: përmes rimbursimit të plotë pas verifikimit përfundimtar, ose përmes një paradhënieje prej 50% të vlerës së grantit pas nënshkrimit të marrëveshjes, me kusht që të dorëzohet një garanci bankare për 50% të grantit, të lëshuar nga një Institucion Financiar i Regjistruar (RFI), i licencuar nga Banka Qendrore e Kosovës. Shuma e mbetur prej 50% paguhet pas dorëzimit dhe miratimit të plotë të dokumentacionit sipas kërkesave të Fazës 2.
6.2. Si të aplikohet?
Njoftimi për thirrje publike është i publikuar në ueb faqen zyrtare të MINT, KIESA dhe të ME:
· https://mint.rks-gov.net/
· http://kiesa.rks-gov.net/
· https://me.rks-gov.net/
Aplikimi bëhet vetëm përmes platformës e-Kosova: https://ekosova.rksgov.net
Afati për aplikim: nga data 07.07.2026 deri me 27.07.2026.
Informatat shtesë mund të merren përmes email adresës: sme.kiesa@rks-gov.net


6.3. Kriteret e vlerësimit
Përfitues do të jenë ato biznese që janë renditur me numrin më të lartë të pikëve nga komisioni, në varësi të kufizimeve buxhetore. Vetëm lista e bizneseve përfituese të përzgjedhura do të publikohet në faqen e internetit (https://kiesa.rks-gov.net).
Para se të zbatohen kriteret e vlerësimit me pikë, të përcaktuara në tabelën më poshtë, të gjitha aplikimet do t’i nënshtrohen fillimisht një shqyrtimi paraprak në Fazën 1. Ky shqyrtim do të verifikojë nëse dokumentet janë dorëzuar në përputhje me kërkesat e përcaktuara në thirrjen publike për masën/masat e përzgjedhura. Aplikimet që nuk i plotësojnë këto kërkesa nuk do të kalojnë në fazën e vlerësimit me pikë.
Aplikimet që plotësojnë kërkesat e Fazës 1 do të vlerësohen dhe do tu jepen pikët bazuar në kriteret e ponderuara të përshkruara më poshtë. Renditja përfundimtare do të përcaktohet në bazë të pikëve të përgjithshme të vlerësuara.

Vetëm aplikuesit që përzgjidhen pas procesit të vlerësimit me pikë do të vazhdojnë në Fazën 2. Në Fazën 2, përfituesit duhet të dorëzojnë të gjithë dokumentacionin e kërkuar siç përcaktohet në Thirrje dhe në kontratë.


	#
	Kriteret e vlerësimit
	Përshkrimi
	Pikët maksimale

	1
	Ekspozimi ndaj çmimeve të energjisë elektrike të bazuara në treg
	Kompania nuk përfiton nga tarifat e rregulluara të energjisë elektrike.
	deri në 45 pikë

	2
	Intensiteti7 i energjisë (elektrike)
	Niveli i intensitetit të energjisë (elektrike) në operacionet e biznesit.
	deri në 20 pikë

	3
	Ndikimi8 i energjisë (elektrike)
	Ndikimi i kostove të energjisë (elektrike) në performancën e biznesit.
	deri në 20 pikë

	4
	Përfshirja Sociale: Kompania: (a) është në pronësi, në bashkëpronësi ose udhëhiqet nga një grua (në pronësi ose bashkëpronësi), (5 pikë)
	
	deri në 15 pikë

	
	(b) është në pronësi, në bashkëpronësi ose udhëhiqet nga minoritetet, (5 pikë)
	
	

	
	(c) punëson një numër të konsiderueshëm grash (të paktën 30% e stafit të përgjithshëm) (5 pikë)
	
	

	#
	Totali
	
	deri në 100 pikë


Tabela 3: Kriteret e vlerësimit [me pikë]
Me rëndësi: Në rast se numri i aplikacioneve që i plotësojnë kushtet tejkalon buxhetin e financimit që është në dispozicion, Autoriteti Kontraktues rezervon të drejtën që të aplikojë kriter shtesë si pjesë të procesit përfundimtar të përzgjedhjes. Ky kriter do të vlerësojë pjesën e fondeve të veta të angazhuara nga aplikuesi në raport me koston totale të investimit, duke u dhënë përparësi propozimeve që demonstrojnë nivele më të larta bashkëfinancimi.

6.4. Ankesat
Pas publikimit të rezultateve preliminare aplikuesit mund të adresojnë ankesa brenda afatit të paraparë me UA 01/2018, në platformën e-Kosova.
Në rast se informatat e dhëna në këtë aplikacion vërtetohen që janë të pa sakta, subjektit nuk do t’i realizohet pagesa dhe i njëjti do të mbaj përgjegjësi për të gjitha pasojat, sipas legjislacioneve relevante në fuqi.





[bookmark: _bookmark6]7 Ky indikator llogaritet duke pjesëtuar konsumin total vjetor të energjisë elektrike (në kWh) gjatë vitit 2025 me qarkullimin total vjetor të biznesit (në euro) për të njëjtin vit.
[bookmark: _bookmark7]8 Ky indikator llogaritet duke pjesëtuar shpenzimet totale vjetore për energji elektrike (në €) gjatë vitit 2025 me fitimin operativ total vjetor të biznesit (në €) për të njëjtin vit.
image1.png
e Sofalt's




